
TERMENI DE REFERINȚĂ
Servicii de elaborare, testare și finalizare a Ghidului practic „Aplicarea Învățării Socio-Emoționale în activități afterschool”
	Autoritatea contractantă
	Fundația de Binefacere „Fundația de Binefacere ”Caritas Moldova””

	Proiect
	SPARK – Sprijinirea părinților și îngrijitorilor pentru promovarea rezilienței la copiii din Moldova (finanțat de BMZ, în parteneriat cu Kindernothilfe e.V.)

	Obiectul achiziției
	Elaborarea, testarea și finalizarea unui ghid practic și instruirea personalului

	Prestator eligibil
	Expert individual sau echipă de minim 2 experți; ofertant persoană fizică sau juridică

	Termen-limită de depunere
	30 octombrie 2026

	Adresa de depunere / contact
	e-mail: procurement@caritas.md  și persoana de contact – Alexandr Pruglo
 +373 78 80 05 97


1. Context și obiectiv
Prin proiectul SPARK, Fundația de Binefacere ”Caritas Moldova” susține centre structurate, sigure și incluzive, în care copiii refugiați și copiii vulnerabili din comunitățile gazdă participă la activități educaționale și recreative. Fundația de Binefacere ”Caritas Moldova” este o organizație non-guvernamentală cu 31 de ani de experiență în sprijinirea persoanelor și comunităților vulnerabile.
Obiectiv: contractarea unui expert individual sau a unei echipe de minim 2 experți pentru elaborarea, testarea și finalizarea Ghidului practic, destinat personalului care desfășoară activități educaționale și recreative cu copiii în centrele susținute de Fundația de Binefacere ”Caritas Moldova”. Ghidul oferă un cadru metodologic clar și instrumente ușor de aplicat pentru dezvoltarea competențelor socio-emoționale ale copiilor, a relațiilor pozitive și a unui mediu sigur, incluziv și adaptat nevoilor lor.
2. Conținutul Ghidului
Ghidul se redactează în limba română și cu traducere în limba rusă, într-un limbaj clar și practic, cu un raport de aproximativ 20% conținut conceptual și 80% instrumente practice.
 Traducerea, machetarea grafică și tiparul nu fac obiectul prezentului ToR.
	Componentă
	Conținut minim obligatoriu

	Partea I – Cadrul conceptual
	Ce este SEL și de ce contează; cele 5 competențe (autocunoaștere, autoreglare, conștientizare socială/empatie, relaționare, luarea deciziilor responsabile).
Rolul facilitatorului; recomandări pentru lucrul cu copii aflați în situații de vulnerabilitate sau stres.

	Partea II – Toolkit practic
	Structura unei sesiuni de lucru.
Cel puțin 20 de activități, minimum 4 pentru fiecare competență, explicate pas cu pas; pentru fiecare se indică grupa de vârstă. Grupele de vârstă se stabilesc la L2 (grupele de vârstă propuse de Caritas).

	Fișa de activitate (model unic)
	Durată și grupă de vârstă; competența SEL și obiectivul; materiale; pașii de facilitare; întrebări de reflecție; adaptări pentru copiii refugiați (inclusiv bariere lingvistice) și, după caz, pentru copiii cu CES; atenționări de siguranță și alternative.



	Anexa 1
	Grilă de observare a progresului socio-emoțional (pe cele 5 competențe), cu scop educațional, fără diagnosticare sau etichetare.

	Anexa 2
	Formular scurt de feedback pentru facilitatori, completat după activități.


Ofertanții pot propune completări peste minimul de mai sus, justificate în propunerea tehnică; prețul ofertat acoperă cel puțin conținutul minim.
3. Livrabile, calendar și plată
Termenele de realizare se calculează în săptămâni de la semnarea contractului. Beneficiarul transmite observațiile în termen de 5 zile lucrătoare, iar prestatorul le integrează în următoarele 5 zile lucrătoare. Sunt prevăzute maximum două runde de revizuire, după L3 și L4. Acceptarea livrabilelor se confirmă în scris, în termen de 5 zile lucrătoare de la primirea versiunii finale. Condițiile de plată se stabilesc în contract.
	Nr.
	Livrabil
	Conținut minim / criteriu de acceptare
	Termen

	L1
	Raport inițial
	Raport care prezintă documentele analizate, principalele cerințe ale beneficiarului și cerințele de siguranță care vor fi respectate la elaborarea Ghidului. Acceptare: raportul include sursele analizate și cerințele relevante identificate.
	Până la sfârșitul săptămânii 1 de la semnarea contractului.

	L2
	Structura Ghidului
	Cuprinsul detaliat, abordarea metodologică, modelul fișei de activitate, grupele de vârstă, criteriile de siguranță și lista preliminară a cel puțin 20 de activități. Acceptare: structura respectă cerințele din Termenii de referință și este aprobată în scris de beneficiar.
	Până la sfârșitul săptămânii 2

	L3
	Prima versiune a Ghidului
	Ghidul complet, în format editabil (.docx), inclusiv anexele prevăzute în Termenii de referință. Acceptare: documentul conține toate componentele solicitate, iar activitățile respectă structura aprobată și cerințele de siguranță.
	Până la sfârșitul săptămânii 4

	L4
	Atelier de testare și raport
	Organizarea unui atelier practic de testare a activităților din Ghid, cu 15–20 de participanți, cu durata de minimum 6 ore. Raportul va include agenda, lista de prezență, feedbackul participanților și principalele concluzii și recomandări. Acceptare: atelierul este desfășurat, iar raportul conține elementele solicitate.
	Până la sfârșitul săptămânii 6

	L5
	Ghidul final
	Versiunea finală a Ghidului, care integrează observațiile agreate în urma examinării și testării, în formate editabil (.docx) și PDF. Acceptare: observațiile agreate sunt integrate, iar cele nepreluate sunt justificate în scris.
	Până la sfârșitul săptămânii 8



Responsabilitățile Fundației de Binefacere „Caritas Moldova”
· Desemnează o persoană de contact și pune la dispoziția prestatorului documentele relevante în termen de 3 zile lucrătoare de la semnarea contractului.
· Asigură convocarea participanților, spațiul pentru desfășurarea atelierului și, după caz, transportul acestora.
· Transmite observațiile consolidate asupra livrabilelor în termenele stabilite.
Responsabilitatea prestatorului: asigură materialele necesare desfășurării atelierului, inclusiv pregătirea și tipărirea acestora.
4. Protecția copilului și drepturile asupra materialelor
· Protecția copilului: Înainte de începerea activității, prestatorul semnează codul de conduită și confirmă respectarea politicii de protecție a copilului a Fundației de Binefacere „Caritas Moldova”. Contactul direct cu copiii este permis numai cu aprobarea prealabilă scrisă a Fundației și cu respectarea procedurilor aplicabile.
· Siguranța activităților: activitățile propuse vor respecta interesul superior al copilului, vor asigura protecția datelor cu caracter personal și confidențialitatea informațiilor și nu vor include acțiuni care pot afecta siguranța, demnitatea sau bunăstarea copilului.
· Drepturile asupra materialelor: Drepturile patrimoniale asupra materialelor elaborate în cadrul contractului se transmit Fundației de Binefacere „Caritas Moldova”, inclusiv dreptul de utilizare, adaptare și traducere, în condițiile prevăzute în contract. Prestatorul garantează originalitatea materialelor și respectarea drepturilor terților. Materialele preluate din alte surse vor fi însoțite de indicarea sursei utilizate.
· Confidențialitate și conformitate: Prestatorul respectă obligațiile de confidențialitate, politicile antifraudă și anticorupție aplicabile ale Fundației de Binefacere „Caritas Moldova” și ale Kindernothilfe, precum și cerințele de vizibilitate BMZ/KnH comunicate de beneficiar.
5. Cerințe față de prestator
5.1. Condiții obligatorii de eligibilitate
	Nr.
	Cerință
	Dovadă în dosar

	1
	Studii superioare în pedagogie, psihopedagogie, științe ale educației, asistență socială sau domeniu relevant
	Copia diplomei

	2
	Minimum 3 ani de experiență profesională relevantă (educație, psihopedagogie, asistență socială, domenii conexe)
	CV cu perioade, funcții, organizații/proiecte

	3
	Experiență practică în lucrul cu copii, inclusiv din grupuri vulnerabile sau în situații de risc
	CV și descrierea experienței (proiect, perioadă, rol)

	4
	Cunoștințe în SEL, dezvoltarea rezilienței, metode participative/non-formale și managementul comportamentelor dificile
	Propunerea tehnică, CV, instruiri urmate/livrate

	5
	Cunoașterea principiilor de protecție și siguranță a copilului
	CV/certificate; declarația din secțiunea 6

	6
	Capacitatea de a elabora materiale metodologice clare în limba română și cu traducere în limba rusă și de a facilita instruiri interactive
	Cel puțin un exemplu de material realizat

	7
	În cazul persoanelor juridice:
	Extras din Registrul de Stat


Depunerea ofertelor în echipă: Oferta poate fi depusă de un expert individual sau de o echipă formată din maximum doi experți. Echipa va desemna un coordonator și va preciza rolurile fiecărui membru. Aplicarea cerințelor de calificare se va verifica individual sau la nivelul echipei, după natura cerinței.
Avantaje suplimentare: Vor fi punctate, conform grilei de evaluare din secțiunea 7, experiența în elaborarea ghidurilor și materialelor metodologice, instruirea sau mentoratul personalului, colaborarea cu ONG-uri și finanțatori internaționali și cunoașterea limbii ruse.
6. Dosarul de aplicare
Ofertanții vor transmite următoarele documente:
· Oferta tehnică, elaborată conform Termenilor de referință, cu metodologia și planul de lucru propus;
· Oferta financiară, prezentată separat, în MDL, conform statutului ofertantului;
· CV-ul actualizat al expertului sau al experților nominalizați (maximum 2);
· Copiile diplomelor de studii relevante pentru fiecare expert;
· Cel puțin un exemplu de material metodologic sau de instruire similară;
· Două referințe profesionale verificabile, cu datele de contact ale persoanelor de referință;
· Declarația privind conflictul de interese, protecția copilului și originalitatea materialelor, semnată de fiecare expert;
· Extrasul din Registrul de Stat al persoanelor juridice, pentru persoanele juridice.
Oferta financiară se prezintă separat de oferta tehnică. Termenul de valabilitate al ofertei este de 30 de zile de la data-limită de depunere.
7. Evaluare și selecție
Evaluarea ofertelor se realizează în două etape:
Etapa 1. Verificarea administrativă și a eligibilității
Se verifică dosarul de aplicare, respectarea cerințelor obligatorii și încadrarea în bugetul disponibil. Ofertele care nu îndeplinesc cerințele obligatorii se resping. Clarificările privind omisiunile formale minore pot fi solicitate în condiții egale pentru toți ofertanții.
Etapa 2. Evaluarea tehnică și financiară
Ofertele admise se evaluează în baza următoarelor criterii:
	Criteriu de evaluare
	Punctaj Maxim

	1. Experiență și competențe relevante

	20

	2. Calitatea propunerii tehnice

	30

	3.  Oferta financiară

	40

	4. Referințe și exemple de lucrări similare

	10

	Total
	100


Evaluarea se efectuează conform grilei de evaluare stabilite în prealabil. Pentru a trece la evaluarea financiară, oferta trebuie să obțină minimum 35 de puncte din 50 la criteriile privind experiența și propunerea tehnică.
Punctajul financiar se calculează după formula: (cel mai mic preț admis / prețul ofertei evaluate) × 40.
Oferta câștigătoare este cea care obține cel mai mare punctaj total. În caz de egalitate, se acordă prioritate ofertei cu punctaj tehnic mai mare, iar ulterior celei cu preț mai mic.
8. Modalitatea și termenul de depunere a ofertelor
Termenul-limită de depunere a ofertelor este 30 octombrie 2026.
Ofertele tehnice și financiare vor fi transmise la adresa de e-mail procurement@caritas.md, cu respectarea cerințelor prevăzute în prezentul Termen de Referință.
Subiectul e-mailului: „Ofertă – Servicii de elaborare, testare și finalizare a Ghidului practic «Aplicarea Învățării Socio-Emoționale în activități afterschool»”.
Pentru informații suplimentare și clarificări, ofertanții pot contacta persoana responsabilă, Alexandr Pruglo, la numărul de telefon +373 78 80 05 97.
9. Etică și conformitate
Prestatorul trebuie să respecte următoarele principii fundamentale:
1. Respectarea standardelor internaționale ale muncii — condiții de muncă sigure și echitabile; interzicerea muncii copiilor și a muncii forțate.
1. Toleranță zero față de corupție și fraudă — orice tentativă de mită sau practici anticoncurențiale va duce la excluderea imediată.
1. Prevenirea exploatării, abuzului și hărțuirii sexuale (SEAH) — respectarea politicilor Caritas Moldova privind protecția beneficiarilor; este interzisă perceperea oricărei taxe de la beneficiari.
1. Respectarea normelor de protecție a mediului — aplicarea de practici sustenabile, conforme cu legislația în vigoare.
Protecția datelor și gestionarea conflictelor de interese — respectarea confidențialității informațiilor

